rejauldu/bengali-wikipedia huggingface dataset:
কেরালা জাহাজীকরণ ও অভ্যন্তরীণ নৌপরিবহন করপোরেশন (কেএসআইএনসি) হল কেরালা সরকারের একটি সংস্থা যা রাষ্ট্রীয় নৌপরিবহন এবং অভ্যন্তরীণ নৌপরিবহন বিষয়গুলি তত্ত্বাবধান করে।এর কোচিতে সদর দফতর কোচিতে।Official website of Kerala Shipping and Inland Navigation Corporation এটি  ১৯৭৪ সালে প্রতিষ্ঠিত কেরল শপিং কর্পোরেশন (কেএসসি) এবং ১৯৭৫ সালে প্রতিষ্ঠিত কেরল ইনল্যান্ড ন্যাভিগেশন কর্পোরেশন (কেইনকো) -এর সংমিশ্রণে 1989 সালে গঠিত হয় । ক্রিয়াকলাপ  কেএসআইএনসি কেরালার অভ্যন্তরীণ জলপথ, ব্যাকওয়াটার পর্যটন এবং ছোট জাহাজ এবং কারখানার নির্মাণ ও রক্ষণাবেক্ষণের মাধ্যমে যাত্রী ও পণ্য পরিবহনের ক্ষেত্রে নিয়োজিত রয়েছে।DTPC yet to wake up to tourist season in Kerala  কার্গো সেবা  কেএসআইএনসি জাহাজগুলি কেরালা এবং উপকূলীয় অঞ্চলের অন্তর্দেশীয় জলপথের মাধ্যমে বাল্ক সামগ্রী, পানীয় জল, পেট্রোলিয়াম পণ্য, এসিড এবং অন্যান্য উপকরণ বহন করে।কেএসআইএনসি ক্লায়েন্টদের প্রয়োজনীয়তা যেমন ফ্যাক্ট, আইওসি, কেআরএল এবং বি পি সি এল।কোম্পানী জাহাজ একটি বহিরাগত আছে।রাজ্যের অভ্যন্তরীণ জলের মধ্যে নৌযানগুলির জন্য নির্মাণ করা হয়।রাজ্যের অভ্যন্তরীণ নৌপথের মাধ্যমে বাল্ক ও তরল পণ্য পরিবহনের জন্য কোম্পানির ১০ টিরও বেশি গাড়ি পরিচালনা করা হয়।কেএসআইএনসি জল বার্জ ভিপিিন, মুরুক্কুমদোম, পানামুবুকে, ভাল্লারপাদোম এবং কোচি কাছাকাছি অন্যান্য দ্বীপে প্রতিদিন প্রতি এক মিলিয়ন লিটার পানীয় জল সরবরাহ। নির্মাণ এবং রক্ষণাবেক্ষণ  কেএসআইএনসি যাত্রীবাহী নৌকা, গতির নৌকা, ঘরবাড়ি, পর্যটন বোট এবং ছোট সমুদ্র বন্দর নির্মাণ করছে।গ্রাহকদের প্রয়োজনীয়তা অনুযায়ী কাঠ, ইস্পাত বা এফআরপি ব্যবহার করে এটি তৈরি করে।"কেএসআইএনসি আরও বড় ধরনের জাহাজের মেরামতের (উভয় হুল এবং যন্ত্রপাতি) অভিজ্ঞতা রয়েছে।কেএসআইএনএকে একটি স্লিপওয়ে রয়েছে, যেখানে ২00 মেট্রিক টন পর্যন্ত ওজন বেড়ে যেতে পারে এবং মেরামত করা যায়।"একটি সময়ে ছয়টি জাহাজ ডক করার সুযোগ রয়েছে।সমুদ্রগর্ভস্থ এবং অন্তর্দেশীয় নৌযানের তৈজরিত, মেরামত ও পরিষেবা প্রদানের সুবিধাগুলি পাওয়া যায়। পর্যটন  কেএসআইএনসি বেশ কয়েকটি পর্যটন বোট এবং গতির নৌকা পরিচালনা করে। কোম্পানী ১৬ জনের জন্য রাতের বাসস্থান সঙ্গে একটি পালতোলা অবলম্বন, "লেকের রাজকুমারী" প্রস্তাব। বাঙ্কারিং সেবা  কোম্পানি 1989 থেকে কোচিন পোর্ট এলাকার জাহাজে বন্দুক সরবরাহ সরবরাহ নিযুক্ত করা হয়। কোম্পানির ইন্ডিয়ান অয়েল কর্পোরেশন লিমিটেড সঙ্গে জাহাজের জ্বালানি সরবরাহের জন্য চলমান চুক্তি। কেএসআইএনসি এছাড়াও ভারত পেট্রোলিয়াম থেকে মাঝে মাঝে বম্বার কলগুলি সম্পাদন করা হয় "কর্পোরেশনকেএসআইএনসি বাইরের বামিংয়ের জন্য সম্ভাব্য অনুসন্ধান করছে। তথ্যসূত্র  বিষয়শ্রেণী:কেরল বিষয়শ্রেণী:কেরলের অর্থনীতি বিষয়শ্রেণী:কোচি ভিত্তিক কোম্পানি বিষয়শ্রেণী:১৯৮৯-এ প্রতিষ্ঠিত সরকারি সংস্থা
থাম্ব|অটো প্রেমিঙার অটো লুডভিগ প্রেমিঙার ( ) (৫ই ডিসেম্বর, ১৯০৬ - ২৩শে এপ্রিল, ১৯৮৬) ছিলেন অস্ট্রীয় চলচ্চিত্র পরিচালক। তিনি ক্যারিয়ারের একপ র্যায়ে অস্ট্রিয়া থেকে হলিউডে চলে আসেন এবং এখানে প্রায় ৩৫টি পূর্ণদৈর্ঘ্য ছবি নির্মাণ করেন। তার সিনেমা ক্যারিয়ার ছিল প্রায় ৫ দশকের। লরা -র (১৯৪৪) মত খুব স্টাইলিশ নয়ার ছবি নির্মাণের জন্যই সবচেয়ে জনপ্রিয় হয়েছেন। ১৯৫০ ও ৬০-এর দশকে বেশ কিছু বিখ্যাত উপন্যাস ও মঞ্চ নাটককে চলচ্চিত্রায়িত করেন। এগুলোর মধ্যে তৎকালীন অ্যামেরিকায় ট্যাবু হিসেবে বিবেচিত কিছু বিষয় স্থান পেয়েছিল। প্রেমিঙারের এ ধরনের ট্যাবু চিত্রায়নের কারণেই সেন্সরের সীমানা হ্রাস পায়। তার ছবিতে যে ট্যাবুগুলো স্থান পেয়েছিল তা হল মাদকাসক্তি (দ্য ম্যান উইথ দ্য গোল্ডেন আর্ম, ১৯৫৫), ধর্ষণ (অ্যানাটমি অফ আ মার্ডার, ১৯৫৯) এবং সমকামিতা (অ্যাডভাইস অ্যান্ড কনসেন্ট, ১৯৬২)। তিনি দুইবার সেরা পরিচালক হিসেবে একাডেমি পুরস্কার মনোনয়ন লাভ করেছিলেন।   তথ্যসূত্র    বহিঃসংযোগ     Cinema Retro: Keir Dullea Recalls Starring in Preminger's Bunny Lake is Missing  অটো লুডভিগ প্রেমিঙার - রটেন টম্যাটোস  বিষয়শ্রেণী:১৯০৬-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:অস্ট্রীয় চলচ্চিত্র পরিচালক বিষয়শ্রেণী:অস্ট্রীয় চলচ্চিত্র অভিনেতা বিষয়শ্রেণী:ইহুদি চলচ্চিত্র পরিচালক বিষয়শ্রেণী:অস্ট্রীয়-মার্কিনী বিষয়শ্রেণী:হলিউড ওয়াক অব ফেইম বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:আপার ইস্ট সাইডের ব্যক্তি বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি বিষয়শ্রেণী:১৯০৫-এ জন্ম বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:অস্ট্রীয় টেলিভিশন অভিনেতা বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:জার্মান ভাষার চলচ্চিত্র পরিচালক বিষয়শ্রেণী:গোল্ডেন গ্লোব পুরস্কার বিজয়ী প্রযোজক বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
মোহাম্মদ সারওয়ার মাহমুদ একজন বাংলাদেশী কূটনীতিক এবং স্পেনে নিযুক্ত বাংলাদেশের রাষ্ট্রদূত। তিনি ২০১৮ সালের সাধারণ নির্বাচনে নির্বাচন পর্যবেক্ষকদের সাথে কাজ করেছিলেন। তিনি পররাষ্ট্র মন্ত্রণালয়ের দক্ষিণ এশিয়া উইং-এর মহাপরিচালক ছিলেন।   প্রারম্ভিক জীবন  মাহমুদ ঢাকা বিশ্ববিদ্যালয় থেকে অর্থনীতিতে স্নাতক এবং স্নাতকোত্তর ডিগ্রি অর্জন করেছেন। তিনি ঢাকা বিশ্ববিদ্যালয়ের ইনস্টিটিউট অব বিজনেস অ্যাডমিনিস্ট্রেশন (আইবিএ) থেকে এমবিএ সম্পন্ন করেন। তিনি বাংলাদেশের জাতীয় প্রতিরক্ষা কলেজ থেকে জাতীয় প্রতিরক্ষা কোর্স সম্পন্ন করেছেন।   কর্মজীবন   মাহমুদ বাংলাদেশ সিভিল সার্ভিসের ১৭তম ব্যাচের মাধ্যমে পররাষ্ট্র ক্যাডারে যোগদান করেন। তিনি ব্রাসেলস এবং সিঙ্গাপুরে বাংলাদেশী দূতাবাসে দায়িত্ব পালন করেছেন। ২০১০ থেকে ২০১৩ সাল পর্যন্ত, তিনি নিউ ইয়র্ক সিটিতে জাতিসংঘে বাংলাদেশের স্থায়ী মিশনে কর্মরত ছিলেন। তিনি এপ্রিল ২০১৩ থেকে জুন ২০১৮ পর্যন্ত হংকংয়ে বাংলাদেশের কনসাল জেনারেল ছিলেন।  মাহমুদ এশিয়া-প্যাসিফিক সেন্টার ফর সিকিউরিটি স্টাডিজের ফেলো। পররাষ্ট্র মন্ত্রণালয়ের বৈদেশিক প্রচার উইং-এর মহাপরিচালক হিসেবে, তিনি ২০১৮ সালের সাধারণ নির্বাচনের পর্যবেক্ষকদের সাথে কাজ করেছিলেন। তিনি পররাষ্ট্র মন্ত্রণালয়ের দক্ষিণ এশিয়া উইং-এর মহাপরিচালক ছিলেন।  ফেব্রুয়ারি ২০২১ সালে, মাহমুদকে স্পেনে বাংলাদেশের রাষ্ট্রদূত নিযুক্ত করা হয়। তিনি একইসাথে বিষুবীয় গিনির জন্য সমন্বিতভাবে দায়িত্বপ্রাপ্ত হন। তিনি বাংলাদেশে রোহিঙ্গা শরণার্থীদের প্রত্যাবাসনের জন্য প্রচারণা চালিয়েছেন।   ব্যক্তিগত জীবন   মাহমুদ ফরিদা আখতারের সাথে বিবাহবন্ধনে আবদ্ধ। তাদের দুই সন্তান রয়েছে।   তথ্যসূত্র    বিষয়শ্রেণী:জীবিত ব্যক্তি বিষয়শ্রেণী:স্পেনে বাংলাদেশের রাষ্ট্রদূত বিষয়শ্রেণী:বিষুবীয় গিনিতে বাংলাদেশের রাষ্ট্রদূত বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের প্রাক্তন শিক্ষার্থী
ডান|100x100পিক্সেল|এমআরটি ৬-এর রেল ... স্ফুলিঙ্গে মুক্তিযুদ্ধ ও শেখ মুজিবকে তারুণ্যের ফ্রেমে বেঁধে পরিবেশন করা হয়েছে? ... এমআরটি লাইন ৬ (চিত্রে) বাংলাদেশের সর্বপ্রথম চালু হওয়া দ্রুতগামী গণপরিবহন ব্যবস্থা? ... প্রকাশকরা চেমাওয়ের অপসারিত নিবন্ধ পড়তে ও প্রকাশ করতে না পারায় আক্ষেপ করেছিল? ... হুমায়ূন আহমেদ মিসির আলি চরিত্রটির ধারণা পেয়েছিলেন যুক্তরাষ্ট্রের নর্থ ডাকোটার ফার্গো শহরে স্ত্রীর সাথে গাড়িতে ভ্রমণের সময়? ... নাসিরউদ্দিন বুগরা খান পিতার কাছ থেকে দিল্লির সুলতান হওয়ার প্রস্তাব পাওয়া সত্ত্বেও বাংলার গভর্নর পদে থাকাই শ্রেয় মনে করেছিলেন? ... মা ছেং-ইউয়েন সাংস্কৃতিক বিপ্লবের সময় সাংহাই জাদুঘরের প্রাচীন নিদর্শন রক্ষা করতে গিয়ে চীনা লালফৌজের হাতে গুদামঘরে নয় মাস বন্দী ছিলেন?
থাম্ব|ও-র্গ্যান-'জিগ্স-ব্রাল-ব্যাং-ছুব-র্দো-র্জে ও-র্গ্যান-'জিগ্স-ব্রাল-ব্যাং-ছুব-র্দো-র্জে () (১৯৩৫-১৯৫৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের একাদশ প্রধান ছিলেন।   প্রথম জীবন  ও-র্গ্যান-'জিগ্স-ব্রাল-ব্যাং-ছুব-র্দো-র্জে ১৯৩৫ খ্রিষ্টাব্দে তিব্বতের লাসা শহরের অদূরে অবস্থিত দ্পাল-গ্যি-র্ত্সা-রি-ত্রা () নামক পবিত্র হ্রদের নিকটে জন্মগ্রহণ করেন। তার পিতা ঙ্গাগ-দ্বাং-নোর-বু () র্দ্জোগ্স-ছেন বৌদ্ধবিহারের শ্রী সিংহ মহাবিদ্যালয়ের পঁচিশতম প্রধান ছিলেন। তার মাতার নাম ছিল ত্শে-রিং-ছোস-গ্রোন ()। শ্রী সিংহ মহাবিদ্যালয়ের কুড়িতম প্রধান পে-মা-থেগ-ম্ছোগ-ব্লো-ল্দান (), একুশতম প্রধান 'জিগ্স-মেদ-ব্লো-গ্রোস (), তেইশতম প্রধান থুব-ব্স্তান-স্ন্যান-গ্রাগ্স (), সাতাশতম প্রধান য়োন-তান-ম্গোন-পো (), আঠাশতম প্রধান পে-মা-ত্শে-দ্বাং-র্গ্যা-ম্ত্শো (), সা-স্ক্যা ধর্মসসম্প্রদায়ের পণ্ডিত 'জাম-দ্ব্যাংস-ম্খ্যেন-ব্র্ত্সে-ছোস-ক্যি-ব্লো-গ্রোস () প্রভৃতি বৌদ্ধ ভিক্ষুরা তার উল্লেখযোগ্য শিক্ষক ছিলেন।   পরবর্তী জীবন  ও-র্গ্যান-'জিগ্স-ব্রাল-ব্যাং-ছুব-র্দো-র্জে ১৯৫১ খ্রিষ্টাব্দে র্দ্জোগ্স-ছেন বৌদ্ধবিহারের একাদশ প্রধানের দায়িত্ব গ্রহণ করেন। ১৯৫৪ খ্রিষ্টাব্দে গণচীনের সেনাবাহিনী খাম্স অঞ্চলে প্রবেশ করে তিব্বতকে চীনের অবিচ্ছেদ্য অঙ্গ হিসেবে দাবী করলে তিনি লাসা চলে যান। ১৯৫৫ খ্রিষ্টাব্দে তিনি খাম্স অঞ্চলে ফিরে এসে ভিক্ষুর শপথ গ্রহণ করেন। এইসময় তিনি চার বছর ধরে র্দ্জোগ্স-ছেন বৌদ্ধবিহারের ব্যাপক সংস্কার শুরু করেন। তিনি এই বিহারে একটি তিনতলা বাড়ির সমান উচু ধাতব বুদ্ধমূর্তি নির্মাণ করান।   মৃত্যু  ১৯৫৮ খ্রিষ্টাব্দে গণচীনের সেনাবাহিনী র্দ্জোগ্স-ছেন বৌদ্ধবিহার অধিকার করে নেয় এবং ও-র্গ্যান-'জিগ্স-ব্রাল-ব্যাং-ছুব-র্দো-র্জে সহ বিহারের গুরুত্বপূর্ণ লামাদের বন্দী করে। চীনা সেনাবাহিনী ভিক্ষুদের বিবাহ করতে, বৃক্ষচ্ছেদন করতে, বুদ্ধ ও অন্যান্য মূর্তি ভেঙ্গে ফেলতে এবং প্রাচীন পুঁথি ও চিত্রকলা বিনষ্ট করতে বাধ্য করে। ২৫শে আগস্ট তারা ভিক্ষুদেরকে গুরুত্বপূর্ণ লামাদের সমালোচনা করার একটি সভা করার কথা ঘোষণা করে। এই সমস্ত ঘটনার পরিপ্রেক্ষিতে এই বিহারের ভিক্ষুরা চীনাদের বিরুদ্ধে লড়াই করার সিদ্ধান্ত নিয়ে তাদের ভিক্ষুর শপথ ত্যাগ করে অস্ত্রধারণ করেন। তারা চীনা সৈন্যদের তরোয়াল, ছুরি ও কুঠারের আঘাতে হত্যা করে বিহারের প্রধান লামাদেরকে উদ্ধার করেন। উদ্ধারের পর তারা বিহারে অগ্নিসংযোগ করলে বহু সৈন্য মারা যান। এই ঘটনায় প্রায় তিনশত চীনা সৈন্য ও পঞ্চাশজন ভিক্ষু নিহত হন। ও-র্গ্যান-'জিগ্স-ব্রাল-ব্যাং-ছুব-র্দো-র্জে একটি কুঠারের আঘাতে গুরুতর আহত হন এবং তিন দিন পরে স্থানীয় ওংপো বিহারে মৃত্যুবরণ করেন।Jamyang Norbu, Warriors of Tibet: The Story of Aten and the Khampas’ Fight for the Freedom of their Country   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:দ্জোগছেন দ্রুবওয়াং
২০২৪–২৫ বুন্দেসলিগা জার্মানির পেশাদার ফুটবল লিগের শীর্ষ স্তর বুন্দেসলিগার ৬২তম মৌসুম। এই মৌসুমটি ২০২৪ সালের ২৩শে আগস্ট তারিখে শুরু হয়ে ২০২৫ সালের ১৭ই মে তারিখে সম্পন্ন হবে।  বায়ার লেভারকুজেন বুন্দেসলিগার পূর্ববর্তী আসরের চ্যাম্পিয়ন, যারা ২০২৩–২৪ মৌসুমে ৯০ পয়েন্ট অর্জন করে এই প্রতিযোগিতার ইতিহাসে প্রথমবারের মতো শিরোপা জয়লাভ করেছিল।  প্রতিযোগিতার ধরন প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হবে; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করবে। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হবে। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করবে এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হবে। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করবে, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হবে।  তথ্যসূত্র  বহিঃসংযোগ      ডিএফবিতে বুন্দেসলিগা    কিকারে ২০২৪–২৫ বুন্দেসলিগা   বিষয়শ্রেণী:বুন্দেসলিগার মৌসুম ১ জার্মানি
আয়রন (II) সালফাইড বা ফেরাস সালফাইড (ইংরেজি: Iron (II) sulfide, Ferrous sulfide ;ব্রিটিশ ইংরেজিতে বানান sulphide) হচ্ছে রাসায়নিক যৌগ এবং খনিজ পদার্থের একটি গোত্র, যার মোটামুটি রাসায়নিক সংকেত হচ্ছে FeS।  আয়রন সালফাইডসমূহ অনেক ক্ষেত্রেই লোহার ঘাটতি সম্পন্ন নন-স্টয়কিওমেট্রিক যৌগ। এদের সবাই কালো বর্ণের, পানিতে অদ্রবণীয় কঠিন যৌগ।   প্রস্তুতি ও গঠনকাঠামো  লোহা (Fe) এবং সালফারকে (S) উত্তপ্ত করে FeS পাওয়া যায়।H. Lux "Iron (II) Sulfide" in Handbook of Preparative Inorganic Chemistry, 2nd Ed. Edited by G. Brauer, Academic Press, 1963, NY. Vol. 1. p. 1502.Fe + S -> FeS \, ;FeS নিকেল আর্সেনাইড এর গাঠনিক কাঠামো অনুসরণ করে, যেখানে কেন্দ্রীয় অষ্টতলকীয় Fe এবং ত্রিকোণীয় প্রিজমাকৃতির সালফাইড (S^{2-}) বিদ্যমান থাকে।   বিক্রিয়াসমূহ  আয়রন সালফাইড, হাইড্রোক্লোরিক অ্যাসিডের সাথে বিক্রিয়া করে হাইড্রোজেন সালফাইড উন্মুক্ত করে।Hydrogen Sulfide GeneratorFeS \, + \, 2 \, HCl -> H_2S \, + \, FeCl_2 \,সালফিউরিক অ্যাসিডের সাথেও আয়রন সালফাইড একই ধরনের বিক্রিয়া করে।FeS \, + \, 2 \, H_2SO_4 -> H_2S \, + \, FeSO_4 \,সিক্ত বায়ুতে, আয়রন সালফাইড জারিত হয়ে সোদক ফেরাস সালফেট গঠন করে।   জীববিজ্ঞান এবং জৈব ভূ-রসায়ন  আয়রন-সালফার প্রোটিন হিসেবে প্রকৃতিতে ব্যাপকভাবে আয়রন সালফাইড এর উপস্থিতি দেখা যায়।  জলাভূমি কিংবা হ্রদ বা মহাসাগরের মৃত এলাকার মত অক্সিজেন-স্বল্প (বা হাইপক্সিক) অবস্থায় জৈব পদার্থ ক্ষয় হতে থাকলে, সালফেট-বিজারক ব্যাকটেরিয়া পানিতে উপস্থিত বিভিন্ন ধরনের সালফেটকে বিজারিতে করে। এর ফলে হাইড্রোজেন সালফাইড উৎপন্ন হয়। এই হাইড্রোজেন সালফাইডের অংশবিশেষ পানি অথবা কঠিন পদার্থে বিদ্যমান ধাতব আয়নের সাথে বিক্রিয়া করে আয়রন অথবা ধাতব সালফাইড গঠন করে, যেগুলো পানিতে অদ্রবণীয়। এই ধাতব সালফাইডসমূহ, যেমন- আয়রন (II) সালফাইড, অনেক ক্ষেত্রেই কালো বা বাদামী বর্ণের হয়ে থাকে, যা ক্রমশ কাদার রং ধারণ করে।  ডিসাল্‌ফোভিব্রিও (Desulfovibrio) নামক একটি সালফেট-বিজারক ব্যাকটেরিয়া'র বর্জ্য পদার্থ হিসেবে পিরোটাইট (Pyrrhotite) উৎপন্ন হয়।  যখন অনেকক্ষণ ধরে ডিম রান্না করা হয়, তখন এর কুসুমের পৃষ্ঠ সবুজ রং ধারণ করতে পারে। এই বর্ণ পরিবর্তন ঘটে আয়রন (II) সালফাইডের কারণে, যা ডিমের কুসুমে বিদ্যমান লোহার সাথে ডিমের সাদা অংশ থেকে তাপের প্রভাবে উন্মুক্ত হাইড্রোজেন সালফাইডের বিক্রিয়ার ফলে উৎপন্ন হয়। পুরনো ডিমের ক্ষেত্রে এই বিক্রিয়া দ্রুততর হয়ে থাকে, কেননা সেগুলোর সাদা অংশ অধিকতর ক্ষারীয় প্রকৃতির হয়।  পেপটোন আয়রন অ্যাগার বিকাশ মাধ্যমে কালো রঙের অধঃক্ষেপ হিসেবে ফেরাস সালফাইডের উপস্থিতি দ্বারা সিস্টিন বিপাকীয় উৎসেচক সিস্টিন ডি-সাল্‌ফহাইড্রেজ (cysteine desulfhydrase) উৎপাদনকারী অণুজীবের সাথে অন্যান্য অণুজীবের পার্থক্য করা যায়। পেপটোন আয়রন অ্যাগার -এ সিস্টিন নামক অ্যামিনো অ্যাসিড এবং ফেরিক সাইট্রেট নামক একটি রাসায়নিক নির্দেশক উপস্থিত থাকে। সিস্টিনের ভাঙনের ফলে হাইড্রোজেন সালফাইড উন্মুক্ত হয়, যা ফেরিক সাইট্রেট এর সাথে বিক্রিয়া করে ফেরাস সালফাইড গঠন করে।   আরও দেখুন    আয়রন সালফাইড  ট্রয়লাইট  পাইরাইট  আয়রন-সালফার বিশ্ব তত্ত্ব   তথ্যসূত্র   বিষয়শ্রেণী:রসায়ন বিষয়শ্রেণী:লোহা বিষয়শ্রেণী:লোহার যৌগ বিষয়শ্রেণী:সালফাইড বিষয়শ্রেণী:ফেরাস খনিজ বিষয়শ্রেণী:খনিজ সালফাইড
হাসিব আহসান ছিলেন একজন পাকিস্তানি ক্রিকেটার, যিনি ১৯৫৮ থেকে ১৯৬২ সালের মধ্যে পাকিস্তানের হয়ে মোট ১২টি টেস্ট ক্রিকেট ম্যাচ খেলেছেন। তিনি ব্রিটিশ ভারতের উত্তর-পশ্চিম সীমান্ত প্রদেশের (বর্তমান খাইবার পাখতুনখোয়া) পেশাওয়ার শহরে জন্মগ্রহণ করেন। তিনি একজন ডানহাতি অফ স্পিনার হিসেবে টেস্ট ক্রিকেটে ৪৯.২৫ গড়ে ২৭টি উইকেট সংগ্রহ করেছেন; যার মধ্যে পাঁচ উইকেট শিকার ছিল ২ বার। প্রথম-শ্রেণীর ক্রিকেটে তিনি ৪৯ ম্যাচে ২৭.৭১ গড়ে ১৪২টি উইকেট শিকার করেছেন। ১৯৮০ সালে তিনি পাকিস্তান ক্রিকেট দলের প্রধান নির্বাচক ও ব্যবস্থাপনক ছিলেন এবং ১৯৮৭ ক্রিকেট বিশ্বকাপের সাংগঠনিক দলের সদস্য হিসেবে কাজ করেছেন। ২০১৩ সালের ৮ মার্চ ৭৩ বছর বয়সে করাচিতে তিনি মৃত্যুবরণ করেন। (বাকি অংশ পড়ুন...)
মুথেদাথ পাঞ্জন রামচন্দ্রন কেরালার ত্রিশুরের একজন ভারতীয় ব্যবসায়ী। তিনি জ্যোতি ল্যাবসের প্রতিষ্ঠাতা ও চেয়ারম্যান ইমেরিটাস। তিনি ত্রিশুরের সেন্ট থমাস কলেজ থেকে বি. কম ডিগ্রি সম্পন্ন করেছেন।    কর্মজীবন  ১৯৭১ সালে, তিনি বোম্বেতে (বর্তমানে মুম্বাই) আর্থিক ব্যবস্থাপনায় স্নাতকোত্তর করার সময় একজন হিসাবরক্ষক হিসাবে কাজ শুরু করেন। শৈশব থেকেই, রামচন্দ্রন নিজের জামাকাপড় নিজেই পরিষ্কার করতেন কিন্তু কাপড় সাদা করার (হোয়াইটনারের) ফলাফলে অসন্তুষ্ট ছিলেন। একদিন তিনি একটি রাসায়নিক শিল্পের জার্নাল পেয়েছিলেন যেখানে "বেগুনি রঙের রঞ্জকগুলি টেক্সটাইল নির্মাতাদের সাদা রঙের সবচেয়ে উজ্জ্বল শেড পেতে সহায়তা করে " সম্পর্কে লেখা ছিল। শব্দগুলি পড়ে তার মনের মধ্যে একটি ধারণা প্রজ্বলিত হয়। রামচন্দ্রন তার রান্নাঘরে এক বছর ধরে পরীক্ষা-নিরীক্ষা করেন, যতক্ষণ না তিনি ফলাফলে সন্তুষ্ট হন।  ১৯৮৩ সালে, একজন ভাই তাকে  ( এর কম) রুপি ধার দেন, তাই দিয়ে তিনি কেরালায় পারিবারিক জমিতে একটি অস্থায়ী কারখানা স্থাপন করেন। তিনি তার প্রথম কন্যার নামে তার প্রতিষ্ঠানের নাম রাখেন জ্যোতি। প্রথম বছরে, বিক্রি হয় মোট  (আজকে ) এবং লাভ ছিল ,০০০।    তথ্যসূত্র   বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় শিল্পপতি বিষয়শ্রেণী:জীবিত ব্যক্তি বিষয়শ্রেণী:ত্রিশূরের ব্যবসায়ী
সমতা ক্রান্তি দল (এসকেডি) হল ব্রজ কিশোর ত্রিপাঠীর নেতৃত্বে ভারতের ওড়িশা রাজ্যের একটি রাজ্য রাজনৈতিক দল। এটি ১৩ মে ২০১৩ সালে প্রতিষ্ঠিত হয়েছিল। সমতা ক্রান্তি দলকে 'কাঁচি' প্রতীক বরাদ্দ করেছে ভারতের নির্বাচন কমিশন।  ২০১৪ সালের নির্বাচনের আগে বিজেপি এসকেডির সাথে আসন ভাগাভাগি চুক্তিতে পৌঁছানোর চেষ্টা করেছিল। বিজেপির অরুণ জেটলি ত্রিপাঠীর সাথে কথোপকথন করেছিলেন, তবে কোনও চুক্তিতে পৌঁছানো হয়নি এবং এসকেডি লোকসভা এবং বিধানসভা নির্বাচনে নিজেরাই প্রতিদ্বন্দ্বিতা করার সিদ্ধান্ত নিয়েছে। দলটি ২০১৪ সালের ওড়িশা বিধানসভা নির্বাচনে বীরমিত্রপুরের একমাত্র আসনে জয়লাভ করে।Times of India. Samata Kranti Dal to go alone, blow to BJP   এছাড়াও দেখুন    সমতা পার্টি    তথ্যসূত্র   বিষয়শ্রেণী:২০১৩-এ প্রতিষ্ঠিত রাজনৈতিক দল বিষয়শ্রেণী:ওড়িশার রাজনৈতিক দল
নিখিল হলদিপুর (জন্ম ১৯ ডিসেম্বর ১৯৭৭ কলকাতায়) একজন ভারতীয় প্রথম শ্রেণীর ক্রিকেটার। তিনি একজন বাঁ-হাতি ব্যাটসম্যান এবং পশ্চিমবঙ্গ, ভারত বি, ভারত এ, রেস্ট অফ ইন্ডিয়া, ইস্ট জোন এবং গোয়ার প্রতিনিধিত্ব করেছেন।  ১৯৯৮ সালে তিনি অমিত পাগনিস (মুম্বাই), মহম্মদ কাইফ (উত্তরপ্রদেশ) এবং রেতিন্দর সিং সোধি (পাঞ্জাব) এর সাথে ক্যাস্ট্রল মোস্ট প্রমিজিং ক্রিকেটার অ্যাওয়ার্ড জিতেছিলেন।  তিনি কলকাতার সেন্ট লরেন্স হাই স্কুলে পড়াশোনা করেছেন। দেশের সেরা বাঁ-হাতি ব্যাটসম্যানদের একজন হিসাবে স্বীকৃত হওয়া সত্ত্বেও নিখিল হলদিপুর কখনও ভারতীয় জাতীয় দলে জায়গা করেনি।http://www.hindu.com/tss/tss3004/stories/20070127001601300.htm    তথ্যসূত্র   আমি মনে করি তার পূর্বপুরুষ কর্ণাটকের উত্তর কন্নড় জেলার কুমতার কাছে হলদিপুর থেকে এসেছে। খুবই প্রতিভাবান একজন খেলোয়াড়। অনেক অজ্ঞাত নায়কের মতো যথাযথ স্বীকৃতি পাননি।  বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পূর্বাঞ্চলের ক্রিকেটার বিষয়শ্রেণী:গোয়ার ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার
আবুল হোসেন বা আবুল হুসেন দ্বারা নিম্নোক্ত ব্যক্তিদের বোঝানো হয়:   আবুল হোসেন (বীর প্রতীক) - খেতাবপ্রাপ্ত মুক্তিযোদ্ধা।  আবুল হোসেন (মুক্তিযোদ্ধা) - খেতাবপ্রাপ্ত মুক্তিযোদ্ধা।  আবুল হোসেন (কবি) - বাঙালি কবি।  আবুল হোসেন (জেনারেল) - বাংলাদেশি জেনারেল।  আবুল হোসেন (পদার্থবিদ) - গণ বিশ্ববিদ্যালয়ের উপাচার্য।  আবুল হোসেন (রাজশাহীর রাজনীতিবিদ) –বাংলাদেশী রাজনীতিবিদ ও রাজশাহী-৪ আসনের সাবেক সংসদ সদস্য।  আবুল হোসেন (জামালপুরের রাজনীতিবিদ) –বাংলাদেশী রাজনীতিবিদ ও জামালপুর-৩ আসনের সাবেক সংসদ সদস্য।  আবুল হোসেন (লালমনিরহাটের রাজনীতিবিদ) –বাংলাদেশী রাজনীতিবিদ। তিনি রংপুর-১৪ ও লালমনিরহাট-৩ আসনের সংসদ সদস্য ছিলেন।   আরও দেখুন    শেখ আবুল হোসেন -উইকিমিডিয়ার দ্ব্যর্থতা নিরসন পাতা।  আবুল হুসেন -বাঙালি কবি।  সৈয়দ আবু হোসেন -বাংলাদেশী রাজনীতিবিদ ও সংসদ সদস্য।  সৈয়দ আবুল হোসেন -বাংলাদেশী রাজনীতিবিদ, ব্যবসায়ী, সংসদ সদস্য ও সাবেক মন্ত্রী।
নয়া বড়দুওয়ার () ভারতের ছত্তিসগড় রাজ্যের জনযগির-চম্পা জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে নয়া বড়দুওয়ার শহরের জনসংখ্যা হল ৬২২৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫% তার চাইতে নয়া বড়দুওয়ার এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
অয়োময় একটি জনপ্রিয় বাংলাদেশী টেলিভিশন ধারাবাহিক, যেটি হুমায়ূন আহমেদ রচিত এবং নওয়াজীশ আলী খান পরিচালিত।  এটি ১৯৯০-৯১ সালে বাংলাদেশ টেলিভিশনে সম্প্রচার হয়। কথাসাহিত্যের সাথে সত্য মিশ্রিত করে এটি ব্রিটিশ শাসনামলের সময় নির্মাণ করা হয়। এর গল্পটি একটি ক্ষয়িষ্ণু বাংলা জমিদার (ভূস্বামী) পরিবারকে কেন্দ্র করে।    অভিনয়ে   আসাদুজ্জামান নূর - ছোট মির্জা   আবুল হায়াত   আবুল খায়ের  দিলারা জামান   ইনামুল হক   সালেহ আহমেদ   সারা যাকের - ইলাচি বেগম  লাকী ইনাম   বিপাশা হায়াত  সুবর্ণা মুস্তাফা   আফজাল শরীফ  মোজাম্মেল হোসেন  কে এস ফিরোজ  তারানা হালিম   তথ্যসূত্র   বিষয়শ্রেণী:বাংলাদেশ টেলিভিশনের মৌলিক অনুষ্ঠান বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান বিষয়শ্রেণী:বাংলাদেশী নাট্য টেলিভিশন ধারাবাহিক বিষয়শ্রেণী:১৯৯০-এর দশকের বাংলাদেশী নাট্য টেলিভিশন ধারাবাহিক
মেষপালকদের ক্রুসেড বলতে দুইটি বিচ্ছিন্ন ঘটনাকে বোঝায়। একটি ঘটেছিল সপ্তম ক্রুসেডের সময়, ১২৫১ সালে। অপরটি ঘটেছিল ১৩২০ সালে। সপ্তম ক্রুসেডে ফ্রান্সের রাজা লুই পরাজিত হন এবং তাকে কায়রোতে বন্দী রাখা হয়। ১২৫১ সালে লুইকে রক্ষার ব্যাপারে উত্তর ফ্রান্সের প্রায় ৬০ হাজার তরুণ কৃষক স্বপ্নে কুমারী মেরির নির্দেশপ্রাপ্ত এক হাঙ্গেরীয় নেতার নেতৃত্বে প্যারিসে যায় এবং সেখান থেকে ফ্রান্সের বিভিন্ন জায়গায় ছড়িয়ে পড়ে ও সংঘর্ষ শুরু করে। এদেরকে পরবর্তীতে দমন করা হয়।  ১৩২০ সালে উত্তর ফ্রান্সের নরমঁদিতে এক মেষপালক কিশোর স্বপ্নে দেখে তাকে স্পেনের মুর তথা মুসলমানদের বিরুদ্ধে লড়াই করতে হবে। তাকে ঘিরে একটি আন্দোলন গড়ে ওঠে এবং তারা প্যারিসে যায়। কিন্তু সেখানে পাত্তা না পেয়ে তারা দক্ষিণে স্পেনের দিকে অগ্রসর হতে থাকে এবং পথিমধ্যে বিভিন্ন প্রাসাদে লুটতরাজ চালায় ও ইহুদীদের হত্যা করে। পরে স্পেনে প্রবেশ করে সেখানেও ইহুদীদের হত্যা করতে থাকে। পরে স্পেনের রাজপুত্র আলফোন্সো এদের নিয়ন্ত্রণে আনেন।  বিষয়শ্রেণী:ক্রুসেড
খয়রাগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ বর্তমান ছত্তিশগড় রাজ্যের রাজনন্দগাঁও জেলায় অবস্থিত খয়রাগড় শহরটি ছিল এই রাজ্যের রাজধানী, রাজনিবাস ও প্রশাসনিক সদর দপ্তর। Princely States of India  ইতিহাস খয়রাগড় মূলত ছিল একটি জায়গীর, ১৮৯৮ দে ব্রিটিশদের দ্বারা একটি দেশীয় রাজ্যের মর্যাদাপ্রাপ্ত হয় এবং এর সাথে তারা রাজা উপাধি গ্রহণ করেন। রাজ্যটির শাসকরা ছিলেন নাগবংশীয় রাজপুত পরিবারের বংশধর। এদের অধিকাংশ অঞ্চল সমতলভূমি হওয়ায় চাষবাসে যথেষ্ট উন্নত ছিল।Dr.Sanjay Alung, Chhattisgarh ki Riyaste/Princely states aur Jamindariyaa, Vaibhav Prakashan, Raipur1,  খয়রাগড়ের বর্তমান শাসকরা নিজেদের প্রাচীন গড় মণ্ডলা রাজপরিবারের উত্তরসূরী বলে দাবি করেন।  শাসকবর্গ খয়রাগড় দেশীয় রাজ্যের শাসকগণ রাজা উপাধিতে ভূষিত হতেন। http://www.indianrajputs.com/view/khairagarh   ১৮৩৩ - ১৮৭৪ : লাল ফতে সিং  ১৮৭৪ - ১৮৯১ : লাল উমরাও সিং  ১৮৯১ - ১৮৯৮ : কমল নারায়ণ সিং  ১৮৯৮ - ১৯০৮ : রাজা কমল নারায়ণ সিং (রাজা উপাধি গ্রহণ)  ১৯০৮ - ১৯১৮ : রাজা লাল বাহাদুর সিং  ১৯১৮ - ১৫ আগস্ট ১৯৪৭ : রাজাবাহাদুর বীরেন্দ্র বাহাদুর সিং (চারবছর বয়সে সিংহাসনে আরোহণ) নামমাত্র রাজা  রাজা শ্রীবরীন্দ্র বাহাদুর সিং : তিনি গুজরাটের নয়ানগর রাজ্যের রাজকুমারী রেশমী দেবীকে বিবাহ করেন৷  রাজা শ্রীদেবব্রত সিং  তথ্যসূত্র  বিষয়শ্রেণী:ছত্তিশগড়ের ইতিহাস বিষয়শ্রেণী:ছত্তিসগড়ের দেশীয় রাজ্য বিষয়শ্রেণী:১৮৩৩-এ ভারতে প্রতিষ্ঠিত বিষয়শ্রেণী:ভারতের দেশীয় রাজ্য বিষয়শ্রেণী:রাজনন্দগাঁও জেলা বিষয়শ্রেণী:১৯৪৮-এ ভারতে বিলুপ্ত
<span id="Everyday life"> 22px|leftপ্রাত্যহিক জীবন 22px|leftপ্রাত্যহিক জীবন  ­    সাধারণ বিষয়   বিজ্ঞাপন 22px|leftখাদ্য ও পানীয়  ­    খাদ্য   মধু – :en:Honey   পানীয়  দুধ – :en:Milk 22px|leftবিনোদন  ­    অন্তঃক্রীড়া  দাবা লুডু   ক্রীড়া  কাবাডি ডাংগুলি দাড়িয়াবান্ধা বলীখেলা ফুটবল ক্রিকেট টেনিস   সংগঠন  ফিফা আইসিসি   ক্রীড়া প্রতিযোগিতা  অলিম্পিক গেমস এফ.এ. প্রিমিয়ার লীগ ফিফা বিশ্বকাপ   ক্রীড়া দল  ম্যানচেস্টার ইউনাইটেড ফুটবল ক্লাব  Category:উইকিপ্রকল্প সিডি প্রকাশনা
__কোনসম্পাদনাঅনুচ্ছেদনয়__ __কোন_নতুন_অনুচ্ছেদের_সংযোগ_নয়__  Tanbiruzzaman   প্রয়োজনীয় সংযোগ:   অনুরোধের অবস্থা:   আমি উইকিপিডিয়ার একজন পর্যবেক্ষক হতে ইচ্ছুক। শর্ত অনুযায়ী মূল নামস্থানে আমার সম্পাদনার সংখ্যা ১০০০ এর বেশি। আমার নজরে থাকা পাতাগুলোতে কোনো পরিবর্তন হলে আমি তার ভাল-মন্দ পর্যবেক্ষন করে থাকি, পর্যবেক্ষকের অধিকার পেলে আমার পক্ষে কাজটি করতে সুবিধা হবে। ≈ তানবিরুজ্জামান  «আলাপ» ০৬:৩৯, ৯ মার্চ ২০২৩ (ইউটিসি)  @Tanbiruzzaman ভাই মূল নামস্থান বলতে বোঝায় নিবন্ধ নামস্থানে কত সম্পাদনা আছে। আপনার নিবন্ধ নামস্থানে ০৬:৫৬, ৯ মার্চ ২০২৩ (ইউটিসি) সময় অনুযায়ী সম্পাদনা ৯৯০। আশা করি বোঝাতে পেরেছি। ≈ ফারহান  «আলাপ» ০৬:৫৮, ৯ মার্চ ২০২৩ (ইউটিসি) @Md.Farhan Mahmud ধন্যবাদ, বিষয়টি জানানোর জন্য। কিন্তু বর্তমানে মূল নামস্থানে সম্পাদনা সংখ্যা ১০০০-এর বেশি হয়েছে। ≈ তানবিরুজ্জামান  «আলাপ» ১০:১২, ৯ মার্চ ২০২৩ (ইউটিসি) পর্যবেক্ষক হলে আপনি কি কি করতে পারবেন যা এখন করতে পারছেন না? -- NahidHossain (আলাপ) ১৩:৩৫, ৯ মার্চ ২০২৩ (ইউটিসি) @Tanbiruzzaman — ইয়াহিয়া (আলাপ • অবদান) - ১৯:১৫, ১০ মার্চ ২০২৩ (ইউটিসি) যেমনটা উইকিপিডিয়া:পর্যবেক্ষক পাতায় বলা আছে উইকিপিডিয়ার জীবিত ব্যক্তির জীবনী, কপিরাইট, যাচাইযোগ্যতা, উল্লেখযোগ্যতা,(বিশেষ করে তথ্যসূত্রের যাচাই) এবং ধ্বংসপ্রবণতা রোধের কাজকে সহজ করতে অধিকারটির প্রয়োজন। বিশেষ করে নতুন নিবন্ধে উপরে উল্লেখিত বিষয়সমূহ (কপিরাইট, যাচাইযোগ্যতা, উল্লেখযোগ্যতা, রচনাশৈলী নির্দেশনা ইত্যাদি) যাচাই ও সংশোধন ও [পরীক্ষিত বলে চিহ্নিত করুন] বোতামটির ব্যবহার অন্য সম্পাদকদের চাপ কমাবে এবং পুনরায় যাচাইয়ের প্রয়োজন পড়বেনা বলে মনে করছি। ≈ তানবিরুজ্জামান  «আলাপ» ২০:১৬, ১০ মার্চ ২০২৩ (ইউটিসি) । আপনার মূল নামস্থানের সম্পাদনা কম, তবে আপনার কাজ দেখে মনে হয়েছে আপনি অধিকারের সঠিক ব্যবহার করতে পারবেন। আশা করি নতুন নিবন্ধ টহলদান নীতিমালাও পড়ে নিয়েছেন। স্বেচ্ছাসেবার জন্য আপনাকে ধন্যবাদ। — ইয়াহিয়া (আলাপ • অবদান) - ২০:৩৯, ১০ মার্চ ২০২৩ (ইউটিসি)   কমলাকান্তের দপ্তর   প্রয়োজনীয় সংযোগ:   অনুরোধের অবস্থা:   আমি বাংলা উইকিপিডিয়ায় কয়েক মাস ধরে  অবদান রেখে চলেছি।এর পাশাপাশি নতুন পাতা তৈরি করছি। নতুন পাতা পর্যবেক্ষণের সুবিধার জন্য আমার এই অধিকারটি প্রয়োজন।পর্যবেক্ষণ অধিকারের দেওয়া সকল নীতিমালায় শর্ত আমি পূরন করেছি। এই অধিকার পেলে আমার নতুন পাতা পর্যবেক্ষণের কাজটি সহজ হবে। ধন্যবাদ। কমলাকান্তের দপ্তর (আলাপ) ১৮:১৩, ১ আগস্ট ২০২৩ (ইউটিসি)   —শাকিল (আলাপ · অবদান) ১৯:০০, ১ আগস্ট ২০২৩ (ইউটিসি)